b'\n_START_ARTICLE_\nMartinj Vrh\n_START_SECTION_\nNOB\n_START_PARAGRAPH_\nV letih 1941 - 1945 je bil Martinj Vrh eno najpomembnej\xc5\xa1ih opori\xc5\xa1\xc4\x8d gorenjskih partizanov. Leta 1944 je v naselju deloval \xc5\xa1tab 31. divizije. Tu je bila kurirska javka, telefonska centrala za zvezo s Cerknim. Prek Martinj Vrha so prena\xc5\xa1ali blago iz Gorenjske na Cerkljansko, v obratni smeri pa strelivo za gorenjske partizane. Nem\xc5\xa1ke enote so dejavnost partizanov sku\xc5\xa1ale prepre\xc4\x8diti, zato so se v okolici Martinj Vrha vneli pogosti spopadi.'